ጠቅላይ ሚኒስትር ሀይለማርያም ደሳለኝ ኢትዮጵያ እያስመዘገበች ያለውን ፈጣን እድገት እየተጠናከረ መሆኑን ገለጹ
አዲስ አበባ፤ መስከረም 26/2006 (ዋኢማ) – ጠቅላይ ሚኒስትር ሀይለማርያም ደሳለኝ በተለያዩ ጉዳዮች ዛሬ መስከረም 24/2006 በሰጡት መግለጫ በግብርናና ኢንዱስትሪ ዘርፎች ካለፈው አመት የተሻለ እድገት በመመዝገቡ የኢትዮጵያ የኢኮኖሚ እድገት ፈጣን ነው ብለዋል፡፡በኢንዱስትሪ ዘርፍ እየተመዘገበ ያለው ለውጥ የሚበረታታ ቢሆንም በማኑፋክቸሪንግ ኢንዱስትሪ የባለሃብቶች ተሳትፎ አንስተኛ በመሆኑ  መንግስት ለዘርፉ እድገት ለአገር ውስጥ ባለሀብቶች  የሚያደርገውን የብድርና ሌሎች አስፈላጊ ድጋፍ  እንደሚጠናከር ጠቅላይ ሚኒስትር ሀይለማርያም አረጋግጠዋል፡፡ተወዳዳሪ ኢኮኖሚ ለመፍጠር፣ የልማታዊ ባለሀብቶች ተሳትፎ ለማጎልበትና ልማታችን ለማስቀጠል  የጸረ-ሙስና ትግሉ ተጠናክሮ እንደሚቀጥልም ተናግረዋል ፡፡እንደ ኢሬቴድ ዘገባ ኢትዮጵያ የጀመረችው የህዳሴ ጉዞ ለማስቀጠል ዘርፈ ቡዙ ስራዎች እያከናወነች ነው ያሉት ጠቅላይ ሚኒስትር ሀይለማርያም ደሳለኝ የልማት ስራዎቻችን ለማስተጓጎል በሃይማኖት ሽፋን የፖለቲካ አጀንዳቸውን  የሚያራሙዱ ሀይሎች ከድርጊታቸው እንዲቆጠቡ በማሳሰብ ኢትዮጵያ የጀመረችውን የጸረ-አክራሪነትና ሽብርተኝነት  ትግል ተጠናክሮ እንደሚቀጥል  አስገንዝበዋል፡፡የውጭ ምንዛሬ ግኝት ለማሳደግ አማራጭ መፍቲሆዎች በማስቀመጥ እየተሰራ ነው ያሉት ጠቅላይሚኒስትር ሀይለማርያም ደሳለኝ ታላቁ የህዳሴ ግድብ ጨምሮ ግዙፍ የመሰረተ ልማት ፕሮጆክቶችም ግንባታቸው እየተከናወኑ ናቸው፡፡በአገልግሎት አሰጣጥ ዘርፍ በተለይ በውሃ፣ በመብራትናቴልኮም አገልግሎት ረገድ የሚነሱ የህዝብ ቅሬታዎችን ለመፍታት ውጫዊም ሆኑ ውስጣዊ ችግሮችን የመቅረፍ ስራ ትኩረት እንደተሰጠው ነው ጠቅላይ ሚኒስትር ሀይለማሪያም የተናሩት፡፡ኢትዮጰያ ከጎረቤት ሀገራት ኢኮኖሚያዊ ትስስርዋ ለማጠናከርና ዘላቂ ሰላም ለማስፈን በንግድ፣ኢንቨስትመንትና መሰረተልማት ትስስር ያላትን ግንኝነት ለማጎልበት እየሰራች ነው ብለዋል ጠቅላይ ሚኒስትር ሀይለማርያም ደሳለኝ፡፡እንዲሁም በኢትዮጵያና በኤርትራ ያለው አለመግባባት በሰላም ለመፍታት  ኢትዮጵያ አሁኑም እንደወትሩ ዝግጁ መሆንዋን ጠቅላይሚኒስትር ሀይለማርያም ደሳለኝ ገልጸዋል፡፡